Mou Zongsan
Mou Zongsan var en kinesisk filosof, der især har medvirket til udviklingen af den nye moderne konfucianisme. Han studerede filosofi ved Beijing Universitetet fra 1929 til 1933 og underviste senere ved universiteter i Kina, Taiwan og Hongkong.
Mou Zongsan regnes ofte for at være det 20. århundredes mest betydningsfulde filosof i Kina. Han engagerede sig desuden dybt i en dialog mellem vestlig og kinesisk filosofi. Mou Zongsans værker består af 33 bind og blev udgivet på kinesisk i 2003 under titlen De komplette skrifter af Mou Zongsan. 